钦定古今图书集成/方舆汇编/职方典/第1094卷 > 《红莲绿幕图歌》元·黄镇成
## 钦定古今图书集成/方舆汇编/职方典/第1094卷 > 《红莲绿幕图歌》元·黄镇成

“乌君之山从西来，拔地万仞青崔嵬。划然磅礡下江
浒，云麓隐隐栖楼台。上有飞萝𦊰罣古乔木，下有沧
浪万顷青如苔。红莲绰约泛渚净，绿幕缈缥临湖开。
云烟卷风岛屿没，窗外洗雨冰霜回。高人自是青云
客，日向湖亭赏山色。昔年走马蹈红尘，射杀南山双
白额。今日纶巾羽扇闲，独面清泠饮冰蘗。壶箭收投”
胜负空，棋枰罢局机筹息。延陵公子昔称贤，画手复
见今道元。有声之画宜诗篇，为子作歌将尽传。